5.9.2014. Službeni list Europske unije L 265/21 DELEGIRANA UREDBA KOMISIJE (EU) br. 949/2014 od 4. rujna 2014. o utvrđivanju privremenih izvanrednih mjera za sektor mlijeka i mliječnih proizvoda u obliku produljenja razdoblja javne intervencije u 2014. za maslac i obrano mlijeko u prahu EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 ('), a posebno njezin članak 219. stavak 1. u vezi s člankom 228., budući da: (1) — Ruska vlada uvela je 7. kolovoza 2014. zabranu uvoza određenih proizvoda iz Unije u Rusiju, uključujući mlijeko i mliječne proizvode. Ta je zabrana rezultirala opasnošću od tržišnih poremećaja uzrokovanih značajnim padom cijena zbog činjenice da je važno izvozno tržište iznenada postalo nedostupno. (2) — Zbog toga su se na tržištu pojavile okolnosti za koje se čini da uobičajene mjere koje su na raspolaganju u okviru Uredbe (EU) br. 1308/2013 nisu dovoljne. (3) — Člankom 12. točkom (d) Uredbe (EU) br. 1308/2013 predviđa se da je javna intervencija za maslac i obrano mlijeko u prahu na raspolaganju od 1. ožujka do 30. rujna. (4) _ Kako bi se spriječilo znatno pogoršanje cijena i tržišni poremećaji, ključno je da javna intervencija bude na raspo- laganju i nakon 30. rujna 2014. (5) — Stoga je primjereno produljiti razdoblje interventnog otkupa za maslac i obrano mlijeko u prahu do 31. prosinca 2014. (6) — Kako bi se odmah utjecalo na tržište i pridonijelo stabilizaciji cijena, privremena mjera predviđena ovom Uredbom trebala bi stupiti na snagu sljedećeg dana od dana objave, DONIJELA JE OVU UREDBU: Članak 1. Odstupajući od članka 12. točke (d) Uredbe (EU) br. 1308/2013, razdoblje tijekom kojeg je u 2014. na raspolaganju javna intervencija za maslac i obrano mlijeko u prahu produljuje se do 31. prosinca 2014. Članak 2. Ova Uredba stupa na snagu sljedećeg dana od dana objave u Službenom listu Europske unije. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 4. rujna 2014. Za Komisiju Predsjednik Josć Manuel BARROSO () SLL 347, 20.12.2013., str. 671.